woman prisoner raped: तिहाड़ जेल की महिला कैदी का आरोप, पुलिसवाले ने चलती ट्रेन में किया रेप - tihar jail woman prisoner accused policeman rapping her in train | Navbharat Times
tihar jail woman prisoner accused policeman rapping her in train
मनीष अग्रवालनवभारत टाइम्स | Updated: 06 Aug 2019, 10:59:29 AM IST
तिहाड़ जेल की एक महिला कैदी ने दिल्ली पुलिस डीएपी थर्ड बटैलियन के एक जवान पर उससे बलात्कार करने का आरोप लगाया है। आरोप में महिला कैदी ने कहा है कि जब उसे ट्रेन से वेस्ट बंगाल से दिल्ली लाया जा रहा था तब 3-4 अगस्त की रात को उसके साथ चलती ट्रेन के बाथरूम में डीएपी के जवान ने बलात्कार किया। वह रात के वक्त जबर्दस्ती ट्रेन के उस टॉइलट में घुस गया, जिसमें वह फ्रेश होने के लिए गई थी। उसने उन्हें जान से मारने की धमकी देकर रेप किया।
महिला कैदी ने दिल्ली आने पर अपनी शिकायत तिहाड़ जेल अधिकारियों को दी। इसके बाद मामला दिल्ली पुलिस को रेफर किया गया और पीड़ित महिला कैदी का डीडीयू अस्पताल में मेडिकल कराया गया। डॉक्टरों ने कुछ सैंपल जांच के लिए भेज दिए हैं। रिपोर्ट आने के बाद ही सचाई का पता लग पाएगा।
महिला कैदी के खिलाफ दिल्ली के भजनपुरा और वेस्ट बंगाल में दो मामले दर्ज हैं। पश्चिम बंगाल में दर्ज एक मामले के सिलसिले में उन्हें 1 अगस्त को वहां कोर्ट में पेश करना था। इसके लिए दिल्ली से डीएपी की दो महिला और एक मेल पुलिसकर्मी ट्रेन से वेस्ट बंगाल गए थे। आरोप है कि वहां से वापसी में 3-4 अगस्त की देर रात ट्रेन में सब सोए हुए थे। डीएपी वाले से टॉइलट जाने के लिए बोला। पीड़ित महिला कैदी को दो महिला पुलिसकर्मी टॉइलट लेकर गईं। महिला कैदी ने आरोप लगाया है कि टॉइलट के बाहर पहरा दे रहीं दो महिला पुलिसकर्मियों को डीएपी के पुरुष पुलिसकर्मी ने यह कहकर ट्रेन के अंदर जाने के लिए बोल दिया कि वह यहां खड़ा है। वे अंदर जाएं।
आरोप है कि फिर जैसे ही दोनों महिला पुलिसकर्मी अपने कोच में अंदर गईं मेल पुलिसकर्मी ने जबर्दस्ती टॉइलट का गेट खोलकर उसे जान से मारने की धमकी देकर रेप किया। ट्रेन आनंद विहार रेलवे स्टेशन पर आई। वे लोग तिहाड़ जेल पहुंचे। इसके बाद महिला कैदी ने इसकी शिकायत जेल के अधिकारियों से की। जेल के उच्च अधिकारियों को जानकारी देने के साथ ही पुलिस को भी इस बारे में आगे की कानूनी कार्रवाई के लिए बताया गया।
मामले में पुलिस के एक वरिष्ठ अधिकारी ने कहा कि रेप का आरोप एक महिला कैदी ने लगाया है। सारे तथ्यों को देखा जा रहा है और मेडिकल रिपोर्ट का इंतजार किया जा रहा है।
Web Title tihar jail woman prisoner accused policeman rapping her in train(News in Hindi from Navbharat Times , TIL Network)
और जानें:तिहाड़ी कैदी रेपतिहाड़ जेलकैदी पुलिस रेपwoman prisoner rapedtihar prisoner rapeddelhi newsDelhi crimeother news Newsother news News in Hindiother news Latest Newsother news Headlinesअन्य ख़बरें समाचार